পাহাড়ে এবার টয়ট্রেনে ‘জঙ্গল সাফারি, থাকবে ভুরিভোজও, বিশেষ প্যাকেজ

ওয়েবডেস্ক- শীতের (Winter) মরশুম, ভিড় বাড়ছে পাহাড়ে (Hill)। বরফ, শীত (Winter) উপভোগ করতে পাহাড় বরাবরই মানুষের কাছে প্রিয়। এবার নতুন রূপে সেজে উঠেছে দার্জিলিং (Darjeeling) । পর্যটক টানতে এবার শুরু হল টয়ট্রেনে (Toy Train) ‘জঙ্গল সাফারি’ (Jungle Safari) । নতুন বছরে বড় চমক আনল দার্জিলিং হিমালয়ান রেলের (ডিএইচআর) টয়ট্রেন। বেসরকারি সংস্থার সঙ্গে পিপিপি মডেলে ‘জঙ্গল সাফারি’ নামে বিশেষ জয়রাইড চালু করছে।

শতবর্ষ পার করা এই হেরিটেজ টয়ট্রেনে এবার শুধু পাহাড়ে দেখা নয়, মিলবে ভুরিভোজ। আজ অর্থাৎ ১১ জানুয়ারি থেকে এই বিশেষ এই পরিষেবা শুরু হচ্ছে। ডিএইচআর সূত্রে জানা গেছে, আপাতত শনি ও রবিবার এই ট্রেনটি চলবে। শিলিগুড়ি জংশন ট্রেনটি সবুজ পাহাড়ি পথ পার তিনধারিয়া পৌঁছবে এবং সেখান থেকে আবার শিলিগুড়ি জংশনে ফিরে আসবে। জানা গেছে, এই জয়রাইডে ট্রেনটিতে মোট তিনটি কামরা থাকবে। দুটি কামরা বেসরকারি সংস্থার মাধ্যমে পরিচালিত হবে।

আরও পড়ুন- শুরু মকর সংক্রান্তির পূণ্য স্নানের কাউন্টডাউন, ভিড় বাড়ছে পুণ্যার্থীদের

একটি কামরা সরাসরি রেলের অধীনে থাকবে, যার টিকিট আইআরসিটিসি (IRCTC)- এর মাধ্যমে পাওয়া যাবে। ভাড়া থাকএছে মাথা পিছু ২১৯৯ টাকা। খাবার থাকবে প্রাতরাশ, দুপুরের খাবার, ও বিকেলের জলখাবার দেওয়া হবে। মেনুতে স্থানীয় মোমো ও দার্জিলিংয়ে চা এর স্বাদ পাওয়া যাবে। এছাড়াও বিনোদনের জন্য নেপালি লোকনৃত্য, বিভিন্ন ফ্যামিলি গেমসের আয়োজন থাকবে। তিনধারিয়া পৌঁছে ট্রেন কিছুক্ষণ দাঁড়াবে। সেই সময়ে যাত্রীদের ‘তিনধারিয়া স্মৃতিবন পার্ক’ ঘুরিয়ে দেখানো হবে। ভাড়া সিঙ্গেল ট্রিপ ৫০০ টাকা, রাউন্ড ট্রিপ ১০০০ টাকা। এই কামরায় যাত্রীরা শুধুমাত্র ট্রেনে ভ্রমণে সুবিধা সুযোগ পাবেন, কোনও খাবার বা বাড়তি প্যাকেজের সুবিধা পাবে না।

তবে ট্রেনের সঙ্গে বেসরকারি সংস্থার যুক্ত করা নিয়ে বিভিন্ন মহলে বেসরকারিকরণের অভিযোগ উঠেছে।